KOMISIJOS REGLAMENTAS (EB) Nr. 1093/2004
2004 m. birželio 10 d.
nukrypstantis nuo Reglamento (EB) Nr. 174/1999 dėl eksporto licencijų galiojimo laikotarpio pieno ir pieno produktų sektoriuje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. priimto Tarybos reglamento (EB) Nr. 1255/1999 dėl bendro pieno ir pieno produktų rinkos organizavimo (1), ir ypač jo 31 straipsnio 14 dalį,
kadangi:
(1)
1999 metų sausio 26 d. Komisijos reglamento (EB) Nr. 174/1999 6 straipsnis, nustatantis išsamias specialiąsias eksporto grąžinamųjų išmokų už pieną ir pieno produktus (2) taikymo taisykles, nustatytas Tarybos reglamentu (EEB) Nr. 804/68, nustato eksporto licencijų galiojimo laikotarpį.
(2)
Siekiant atsižvelgti į potencialų Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo į Bendriją 2004 m. gegužės 1 d. poveikį Bendrijos pieno rinkai ir poreikį stebėti pokyčius Bendrijos ir pasaulinėje rinkoje, Komisijos reglamentas (EB) Nr. 606/2004 (3) nustato, kad, nukrypstant nuo Reglamento (EB) Nr. 174/1999, pieno produktų eksporto licencijų, kurioms paraiškos pateikiamos nuo 2004 m. balandžio 15 d., galiojimo laikotarpis turi būti ne ilgesnis, kaip iki 2004 metų birželio 30 d.
(3)
Įdėmiai stebėjus vidaus ir pasaulinę rinką nuo 2004 m. gegužės 1 d. paaiškėjo, kad galima nustatyti ilgesnį licencijų galiojimo laikotarpį be pavojaus destabilizuoti tinkamą bendro rinkos organizavimo funkcionavimą. Dėl šios priežasties tikslinga panaikinti Reglamentą (EB) Nr. 606/2004.
(4)
Siekiant tinkamai vykdyti GATT eksporto įsipareigojimus, tikslinga pakeisti eksporto licencijų galiojimo terminą atitinkamoms produktų grupėms, įvertinant atitinkamų eksporto kvotų likusias apimtis GATT metų gale ir siekiant optimaliai išnaudoti turimus kiekius.
(5)
Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Nukrypstant nuo Reglamento (EB) Nr. 174/1999 6 straipsnio, eksporto licencijų galiojimo laikotarpis su avansiniu grąžinamosios išmokos nustatymu, kuris taikomas iki 2004 m. birželio 23 d. to straipsnio a) ir c) punktuose minimiems produktams, baigiasi 2004 m. birželio 30 d.
2 straipsnis
Reglamentas (EB) Nr. 606/2004 atšaukiamas.
3 straipsnis
Šis reglamentas įsigalioja nuo jo paskelbimo Europos Sąjungos oficialiajame leidinyje.
Jis taikomas eksporto licencijoms, taikomoms nuo tos datos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. birželio 10 d.